2005. gads Latvijā

Šajā lapā ir apkopoti 2005. gada notikumi Latvijā.

Valsts amatpersonas

Gada simboli Latvijas dabā

Notikumi

Janvāris 
 1. janvāris:
 Lats tika piesaistīts eiro pēc kursa 1 EUR = 0,702804 LVL.
 Eiropas Savienības dalībvalstīs tika ieviesta vienota datu sistēma "Europass", kurā tika apkopoti dati par eiropiešu kvalifikāciju.
 Darbību sāka Īpašu uzdevumu ministra elektroniskās pārvaldes lietās sekretariāts, kurš tika izveidots, reorganizējot Valsts kancelejas Informācijas sabiedrības biroju (ISB).
 Darbu sāka jaunizveidotā Latvijas Vides, ģeoloģijas un meteoroloģijas aģentūra (LVĢMA), par kuras direktoru tika iecelts līdzšinējais Latvijas Hidrometeoroloģijas aģentūras vadītājs Andris Leitass.
 Darbu sāka Valsts vides dienests, kurā tika apvienoti līdzšinējās atsevišķās institūcijas — Vides valsts inspekcija, reģionālās vides pārvaldes un Jūras vides pārvalde.
 3. janvāris:
 Latvijas Banka laida apgrozībā viena lata sudraba piemiņas monētu "Latvija — ES", kas veltīta 2004. gada 1. maijam — dienai, kad Latvija kā Eiropas Savienības dalībvalsts svinēja atkalapvienošanos ar pārējo Eiropu.
 8.—9. janvāris — naktī Latviju sasniedza pēdējo 35 gadu laikā spēcīgākais orkāns, atstājot gandrīz visu Kurzemi bez elektrības, laužot kokus un appludinot atsevišķas piekrastes teritorijas. Vissmagāk cieta mežrūpniecība.

Februāris 
 2. februāris — netālu no Rīgas dzelzceļa stacijas notika divu pasažieru vilcienu katastrofa, kurā dzīvību zaudēja 4 cilvēki, 29 ievainoti.

Marts 
 12. marts — vietējo pašvaldību vēlēšanas. Rīgā uzvarēja labējo spēku koalīcija.

Maijs 
 2. maijs — Latvija iestājās Valūtas kursa mehānismā II.
 6.—7. maijs — Latvijā viesojās ASV prezidents Džordžs Bušs; šajā laikā Rīgas centrā tika ierobežota transporta un cilvēku kustība.

Jūnijs 
 27. jūnijs—3. jūlijs — Rīgā notiek IX Latvijas Skolu jaunatnes dziesmu un deju svētki.

Jūlijs 
 23. jūlijs — Rīgā pirmo reizi Latvijā notika seksuālo minoritāšu gājiens "Rīgas praids 2005".

Septembris 
 15. septembris — sāk darboties trešā mobilo sakaru operatora BITE Latvija tīkls.

Oktobris 
 3. oktobris — Rīgā sāka raidīt jauna radiostacija "Fit FM" (FM 99,5 MHz).
 14. oktobris — stājas spēkā likums, kas paredz administratīvo arestu autovadītājiem, kam reibuma pakāpe pārsniedz 1 promili.
 19. oktobris — demisionē iekšlietu ministrs Ēriks Jēkabsons.

Novembris 
 24. novembris — sākas pēdējais iesaukums obligātajā militārajā dienestā, Latvijai pārejot uz profesionālu armiju.

Decembris 
 22. decembris — demisionē aizsardzības ministrs Einars Repše.
 29. decembris — Ģenerālprokuratūra uzsāka kriminālprocesu pret Ventspils mēru Aivaru Lembergu par dienesta stāvokļa ļaunprātīgu izmantošanu

Miruši 
 16. marts — Aigars Jirgens, žurnālists, dzejnieks, politiķis (1960)
 10. maijs — Vigo Roga, aktieris (1967) 
 6. augusts — Vizma Belševica, dzejniece, rakstniece un tulkotāja (1931)
 18. augusts — Elza Radziņa, aktrise (1917)
 27. decembris — Jānis Vīķelis, politiķis (1945)

Skatīt arī 
 2005. gads
 2005. gada laikapstākļi Latvijā
 Latvija
 Latvijas vēsture
 Latvijas klimats

Atsauces 

Latvija
 
Notikumi Latvijā pēc gada